CELEX: 62009TN0449
Language: bg
Date: 2009-11-06 00:00:00
Title: Дело T-449/09: Иск, предявен на 6 ноември 2009 г. — Centre national de la recherche scientifique/Комисия

30.1.2010   
            
            
               BG
            
            
               Официален вестник на Европейския съюз
            
            
               C 24/56
            
         Иск, предявен на 6 ноември 2009 г. — Centre national de la recherche scientifique/Комисия
   (Дело T-449/09)
   2010/C 24/100
   Език на производството: френски
   
      Страни
   
   
      Ищец: Centre national de la recherche scientifique (Париж, Франция) (представител: N. Lenoir, avocat)
   
      Ответник: Комисия на Европейските общности
   
      Искания на ищеца
   
   
               —
            
            
               да се обяви искът за допустим и основателен;
            
         
               —
            
            
               да се осъди Комисията да върне сумата по твърдяното вземане в размер на 97 399,55 EUR, която Комисията изисква на основание договора в дебитното си известие № 3230906573 от 6 юли 2009 г. и във връзка с която е приет акта за прихващане от 28 август 2009 г. (BUDG/C3 D2009 10.5 — 1232), заедно с лихвите за забава в размер на законния лихвен процент съгласно приложимото за договора белгийско право;
            
         
               —
            
            
               да се осъди Комисията да заплати съдебните разноски.
            
         
      Правни основания и основни доводи
   
   С настоящия иск Centre national de la recherche scientifique (CNRS) иска от Първоинстанционния съд да осъди Комисията да върне сумата по вземането в размер на 97 399,55 EUR, посочена в дебитно известие № 3230906573 от 6 юли 2009 г., за която се твърди, че се дължи от ищеца на основание договора NEMAGENETAG, свързан с проект по 6-тата Рамкова програма за научни изследвания и технологично развитие, и във връзка с която е приет акт за прихващане от 28 август 2009 г., както и да осъди Комисията да заплати лихви за забава.
   В подкрепа на иска си ищецът представя две правни основания, изведени от:
   
               —
            
            
               неспазването на предвидените в договора NEMAGENETAG критерии за определяне и обосноваване на допустимите разходи и нарушение на принципа за добросъвестност при изпълнение на договореното между страните, поради което се ограничавала възможността на CNRS да докаже точното изпълнение на договора, а в някои случаи то било напълно лишено от тази възможност,
            
         
               —
            
            
               неправилната преценка на вноската за загуба на работното място (ВЗРМ) с оглед на критериите, предвидени в членове II.19.1, II.19.2.c и II.20 от Общите условия на договора NEMAGENETAG, доколкото противно на заблуждаващото си наименование ВЗРМ била свързан с осигуряването за безработица разход за персонала, неотделим от допустимите разходи за персонала. Като не приела за допустими разходи сумите, съответстващи на ВЗРМ, удържана от възнагражденията на работещите по проекта NEMAGENETAG срочно наети членове на персонала на CNRS, Комисията нарушила посочените по-горе разпоредби.